Det oplyser vagtchef ved Nordjyllands Politi, Peter Redder. Politiet fik ved 3-tiden natten til mandag færden af en BMW på stjålne nummerplader - og valgte at sætte efter den. De to personer i bilen gjorde alt for at slippe væk fra politiet. 45 kilometers biljagt blev det til - med op mod 200 km/t. Flere gange forsøgte bilen også at påkøre patruljevognen. Biljagten stoppede, da føreren af BMW'en mistede herredømmet over bilen og standsede. Straks kunne politiet anholde en af de to mænd. Den anden forsøgte at fortsætte flugten til fods - men det fik en hundepatrulje hurtigt sat en stopper for. Begge mænd er nu anholdt, sigtet for brugstyveri og hasarderet kørsel med mere.
Voldsom biljagt gennem Fjerritslev og Aggersund natten til mandag. Politiet satte efter en BMW, der kørte op mod 200 km/t.
 